CELEX: C2007/315/18
Language: mt
Date: 2007-12-22 00:00:00
Title: Kawżi magħquda C-11/06 u C-12/06: Sentenza tal-Qorti tal-Ġustizzja (Awla Manja) tat- 23 ta' Ottubru 2007 (talba għal deċiżjoni preliminari tal-Verwaltungsgericht Aachen — Il-Ġermanja) — Rhiannon Morgan (C-11/06) vs Bezirksregierung Köln, Iris Bucher (C-12/06) vs Landrat des Kreises Düren (Ċittadinanza ta' l-Unjoni — Artikoli 17 KE u 18 KE — Rifjut tal-benefiċċju ta' l-għajnuna għat-taħriġ għaċ-ċittadini ta' Stat Membru li jwettqu l-istudji tagħhom fi Stat Membru ieħor — Eżiġenza ta' kontinwità bejn l-istudji segwiti fi Stat Membru ieħor u dawk imwettqa preċedentement matul ta' l-inqas sena fl-istabbiliment li jinsab fit-territorju nazzjonali ta' l-Istat Membru ta' oriġini)

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/11
            
         Sentenza tal-Qorti tal-Ġustizzja (Awla Manja) tat-23 ta' Ottubru 2007 (talba għal deċiżjoni preliminari tal-Verwaltungsgericht Aachen — Il-Ġermanja) — Rhiannon Morgan (C-11/06) vs Bezirksregierung Köln, Iris Bucher (C-12/06) vs Landrat des Kreises Düren
   (Kawżi magħquda C-11/06 u C-12/06) (1)
   
   (Ċittadinanza ta' l-Unjoni - Artikoli 17 KE u 18 KE - Rifjut tal-benefiċċju ta' l-għajnuna għat-taħriġ għaċ-ċittadini ta' Stat Membru li jwettqu l-istudji tagħhom fi Stat Membru ieħor - Eżiġenza ta' kontinwità bejn l-istudji segwiti fi Stat Membru ieħor u dawk imwettqa preċedentement matul ta' l-inqas sena fl-istabbiliment li jinsab fit-territorju nazzjonali ta' l-Istat Membru ta' oriġini)
   (2007/C 315/18)
   Lingwa tal-kawża: Il-Ġermaniż
   Qorti tar-rinviju
   Verwaltungsgericht Aachen
   Partijiet fil-kawża prinċipali
   
      Rikorrenti: Rhiannon Morgan (C-11/06), Iris Bucher (C-12/06)
   
      Konvenuti: Bezirksregierung Köln C-11/06), Landrat des Kreises Düren (C-12/06)
   Suġġett
   Talba għal deċiżjoni preliminari — Verwaltungsgericht Aachen — Interpretazzjoni ta' l-Artikoli 17 u 18 tat-Trattat KE — Rifjut tal-benefiċċju ta' l-għajnuna għat-taħriġ (“Ausbildungsförderung”) kontra ċittadin nazzjonali li jirresjedi u jwettaq l-istudji tiegħu fi Stat Membru ieħor minħabba l-fatt li ma wettaqx mill-inqas l-ewwel sena ta' l-istudji tagħha fi stabbiliment li jinsab fit-territorju nazzjonali.
   Dispożittiv
   L-Artikoli 17 KE u 18 KE jipprekludu, f'ċirkustanzi bħal dawk tal-kawżi prinċipali, kundizzjoni skond liema, sabiex ikunu jistgħu jibbenefikaw minn għajnuna għat-taħriġ mogħtija għal studji segwiti fi Stat Membru ieħor li mhuwiex dak li l-istudenti li talbu l-benefiċċju huma ċ-ċittadini tiegħu, dawn l-istudji għandhom ikunu l-kontinwazzjoni ta' taħriġ segwit għal ta' l-inqas sena fit-territorju ta' l-Istat Membru ta' oriġini ta' dawn ta' l-aħħar.
   
      (1)  ĠU C 121, 20.5.2006.